THAI บินรับคนไทยจาก “ออสเตรเลีย” กลับบ้าน
THAI บินรับคนไทยจาก “ออสเตรเลีย” กลับบ้าน
23 ก.ย. 2563

นาวาอากาศตรี อนิรุต แสงฤทธิ์ ผู้อำนวยการใหญ่ฝ่ายปฏิบัติการบิน ในฐานะหัวหน้าศูนย์ควบคุมการปฏิบัติการ (THAI Operations Control Center : TOCC) บริษัท การบินไทย จำกัด (มหาชน) หรือ THAI เปิดเผยว่า บริษัทฯ ปฏิบัติภารกิจรับคนไทยจากออสเตรเลีย กลับบ้าน เป็นครั้งที่ 10 โดยให้ความร่วมมือกับกระทรวงการต่างประเทศ จัดเที่ยวบินพิเศษรับคนไทยในออสเตรเลียที่ได้ลงทะเบียนแจ้งความประสงค์จะเดินทางกลับประเทศไทย ไว้กับสถานเอกอัครราชทูต ณ กรุงแคนเบอร์รา และสถานกงสุลใหญ่ ณ นครซิดนีย์ ด้วยเที่ยวบินที่ ทีจี 466 เส้นทาง เมลเบิร์น-กรุงเทพฯ
โดยรับผู้โดยสารชาวไทย จำนวน 197 คน ออกเดินทางจากเมลเบิร์น ออสเตรเลีย เมื่อวันที่ 22 กันยายน 2563 เวลา 15.15 น. (เวลาท้องถิ่น) ถึงกรุงเทพฯ เวลา 21.20 น. ในวันเดียวกัน พร้อมกันนี้ บริษัทฯ ยังได้ทำการขนส่งสินค้าในเที่ยวบินทั้งขาไปและขากลับด้วย







